ΦΚ Σερίφ Τιράσπολ

Η **ΦΚ Σερίφ Τιράσπολ** (ρωσικά: ФК Шериф Тирасполь, μολδαβικά: *FC Sheriff Tiraspol*) γνωστή και ως *Σερίφ*, είναι μια φημισμένη ποδοσφαιρική ομάδα. Εδρεύει στο Τιράσπολ της Μολδαβίας και αγωνίζεται στην Εθνική Κατηγορία της Μολδαβίας, η οποία αποτελεί την κορυφαία εθνική ποδοσφαιρική κατηγορία στη χώρα. 

## Ιστορία
Ο σύλλογος ιδρύθηκε αρχικά το 1996 και ξεκίνησε να αγωνίζεται στη Β' Εθνική της Μολδαβίας με την επωνυμία **FC Tiras Tiraspol** Στις 4 Απριλίου 1997, ο πρώην αξιωματικός της KGB Βίκτορ Γκούσαν, ιδιοκτήτης του ομίλου Sheriff (Шериф), μιας από τις μεγαλύτερες εταιρείες της χώρας που παραμένει μέχρι σήμερα βασικός χορηγός της ομάδας, την έδωσε το σημερινό της όνομα..

Ο πρώτος προπονητής της ομάδας, Αχμέντ Αλεξέροφ (ο οποίος ήταν προπονητής της ομάδας και την περίοδο του Σοβιετικού πρωταθλήματος) κατάφερε να φτάσει την ομάδα στην κορυφή του ποδοσφαίρου της Μολδαβίας.

Η ομάδα αγωνίζεται στη Στάδιο Σερίφ, στην οποία μετακόμισε ο σύλλογος το 2002 και διαθέτει χωρητικότητα 12.746 θεατών. Χρώματα της ομάδας είναι το κίτρινο και το μαύρο.

Το πρώτο τρόπαιο που κατέκτησε η ομάδα ήταν τοΚύπελλο Μολδαβίας της περιόδου 1998-99. Η Σερίφ κέρδισε την άνοδο στην Εθνική Κατηγορία της Μολδαβίας το 1998, ένα χρόνο μετά την ίδρυσή της και κυριάρχησε στην πρώτη κατηγορία με δέκα συνεχόμενους τίτλους το διάστημα 2001-2010, κερδίζοντας τον δέκατο πέμπτο τίτλο το 2017. Επίσης, έχει κατακτήσει 12 Κύπελλα Μολδαβίας (7 νταμπλ). Ο σύλλογος κατάφερε να φτάσει στη φάση των ομίλων του Τσάμπιονς Λιγκ για πρώτη φορά τη σεζόν 2021-2022.

Το 2021/22 έγινε η πρώτη ομάδα από την Μολδαβία που προκρίθηκε στην κορυφαία διασυλλογική διοργάνωση της Ευρώπης, στο Τσάμπιονς Λιγκ, αποκλείοντας με συνολικό σκορ 3-0 την Ντιναμό Ζάγκρεμπ.

Κληρώθηκε σε όμιλο με τις Ρεάλ Μαδρίτης, Ίντερ Μίλαν και Σαχτάρ Ντόνετσκ.

Στις 28 Σεπτεμβρίου του 2021 έκανε την μεγαλύτερη έκπληξη της δεύτερης αγωνιστικής του Τσάμπιονς Λιγκ κερδίζοντας την πολυνίκη του θεσμού Ρεάλ Μαδρίτης στο στάδιο Σαντιάγκο Μπερναμπέου με το νικητήριο γκολ να σημειώνει ο Σεμπαστιέν Τιλ στο 90'. MVP του αγώνα αναδείχθηκε ο Έλληνας τερματοφύλακας Γιώργος Αθανασιάδης.  

Είχε προηγηθεί άλλη μια νίκη επί της Ουκρανικής Σαχτάρ την πρώτη αγωνιστική με σκορ 2-0. Η εξαιρετική πορεία της ομάδας συνεχίστηκε καθώς εξασφάλισε την 3η στον όμιλό της και έτσι συνέχισε στο Γιουρόπα Λιγκ. Βέβαια, η Σερίφ αντιμετώπισε σοβαρά προβλήματα πριν από την έναρξη των νοκ άουτ αγώνων για την φάση των 32 του Γιουρόπα Λιγκ. Η αποχώρηση σημαντικών παικτών όπως οι Κριστιάνο, Φρανκ Καστανιέδα, Ντανίλο Αρμπολεδα, Δημήτρης Κολοβός και Φερνάντο Κοστάνζα επηρέασε σημαντικά την ομάδα. Η Σερίφ αντικατέστησε όλες τις αποχωρήσεις με νέους παίκτες όπως οι Ρέτζι Λούσκια, Γκάμπι Κίκι, Ρενάν Γκουέντες και Πάτρικ Κπόζο.  Ωστόσο, οι κανόνες του πρωταθλήματος της Μολδαβίας επέτρεπαν στις ομάδες να ανακοινώνουν τους νέους παίκτες τους από τις 23 Φεβρουαρίου.  Δεδομένου ότι η προθεσμία εγγραφής παικτών στο Γιουρόπα Λιγκ έληγε στις 2 Φεβρουαρίου, ο προπονητής Γιούρι Βέρνινταμπ υποχρεώθηκε να συμπεριλάβει παίκτες που δεν είχαν παίξει πολύ στην αρχική ενδεκάδα προηγουμένως, όπως οι Στιεπάν Ράντελιτς, Στέφανος Ευαγγέλου και Τσαρλς Πέτρο. Ήταν η πρώτη ομάδα της Μολδαβίας που έπαιξε σε νοκ άουτ μιας ευρωπαϊκής διοργάνωσης και κληρώθηκε με την Μπράγκα από την Πορτογαλία.  Οι "Σφήκες" κέρδισαν με 2–0 στο εντός έδρας ματς - με σκόρερ τους Σεμπαστιέν Τιλ και Αντάμα Τραορέ σε ένα παιχνίδι όπου η Σερίφ σημείωσε καλή απόδοση παρόλο που είχε μια πολύ διαφορετική ομάδα από αυτή που νίκησε τη Ρεάλ Μαδρίτης.  Τελικά, η ευρωπαϊκή πορεία τελείωσε άδοξα με ήττα 2–0 και μια δραματική διαδικασία πέναλτι που έληξε 3–2 υπέρ της Μπράγκα.

Παρ’ ότι η πόλη Τιρασπόλ βρίσκεται στην Υπερδνειστερία, μια αποσχισθείσα περιοχή με πολιτικούς δεσμούς με τη Ρωσία, οι σύλλογοι της πόλης αγωνίζονται στα ποδοσφαιρικά πρωταθλήματα της Μολδαβίας.

## Θέση Ανά Σεζόν

## Τίτλοι

*Πρωτάθλημα ποδοσφαίρου Μολδαβίας: 21**
2001, 2002, 2003, 2004, 2005, 2006, 2007, 2008, 2009, 2010, 2012, 2013, 2014, 2016, 2017, 2018, 2019, 2020, 2021, 2022, 2023

*[[:en:Moldovan Liga 1|Β' Εθνική Μολδαβίας]]:1
1997-1998

*[[Κύπελλο Μολδαβίας (ποδόσφαιρο ανδρών)| Κύπελλο Μολδαβίας]]: 13**
1999, 2001, 2002, 2006, 2008, 2009, 2010, 2015, 2017, 2019, 2022, 2023, 2025

*Σούπερ Καπ Μολδαβίας: 7**
2003, 2004, 2005, 2007, 2013, 2015, 2016

***Commonwealth of Independent States Cup''': 2
2003,2009

## Ευρωπαϊκές συμμετοχές
### Συνοπτικά

## Παραπομπές


## Εξωτερικοί σύνδεσμοι
* Επίσημη ιστοσελίδα
* Η σελίδα του συλλόγου στην UEFA

Κατηγορία:Ποδοσφαιρικές ομάδες Μολδαβίας
Κατηγορία:Ιδρύσεις ποδοσφαιρικών ομάδων το 1997